קריסטין דייוויס

קריסטין לאנדן דייוויס (באנגלית: Kristin Landen Davis; מכונה גם קריסטין לי דייוויס; נולדה ב-23 בפברואר 1965) היא שחקנית קולנוע, טלוויזיה ותיאטרון אמריקאית. ידועה בשל גילום דמותה של שרלוט יורק (אנ') בסדרה "סקס והעיר הגדולה" (1998–2004) של רשת הטלוויזיה HBO. היא קיבלה מועמדויות לפרס אמי ולפרס גלובוס הזהב ובהמשך שחזרה את התפקיד בסרטים "סקס והעיר הגדולה" (2008) ו"סקס והעיר הגדולה 2" (2010). כמו גם בחידוש של התוכנית "פשוט ככה" (2021–הווה) בשירות הסטרימינג "Max".

ביוגרפיה
דייוויס נולדה בבולדר, קולורדו, כבת יחידה. הוריה התגרשו כשהייתה תינוקת. אביה החורג, פרופסור קייט דייוויס, אימץ אותה, אחרי שנשא לאישה ב-1968 את אימה, דורותי, מנתחת מערכות באוניברסיטה. יש לה שלוש אחיות חורגות מנישואיו הראשונים של אביה

מוקדם בילדותה עברה עם הוריה לקולומביה, קרוליינה הדרומית, שם כיהן אביה כפרובוסט ולימד פסיכולוגיה באוניברסיטת דרום קרוליינה.

דייוויס רצתה להיות שחקנית מאז שהייתה בת 10, כשהיא לוהקה להפקת תיאטרון קהילתי של שלגיה ושבעת הגמדים. דייוויס גרה בקרוליינה הדרומית עד שסיימה את בית הספר התיכון פלורה ב-1983. היא עברה לניו ג'רזי, שם למדה באוניברסיטת ראטגרס. דייוויס סיימה את לימודיה בבית ספר מייסון גרוס לאומנויות של האוניברסיטה ב-1987.

קריירה
שמאל|ממוזער|180px|דייוויס בפרימיירה של הסרט "סקס והעיר הגדולה", 2008

טלוויזיה
אחרי שסיימה ללמוד באוניברסיטה ב-1987, עברה דייוויס לניו יורק ועבדה כמלצרית, ואחר כך פתחה עם חברה סטודיו ליוגה. "הפריצה הגדולה" שלה הגיעה ב-1995, אז קיבלה את התפקיד של ברוק ארמסטרונג קמפבל בסדרה "מלרוז פלייס". היא עזבה את הסדרה אחרי שנה אחת לאחר שהמפיקים נוכחו לדעת שהצופים לא חיבבו את דמותה. דייוויס שיחקה גם בסדרות טלוויזיה אחרות בכללן "חברים", "ויל וגרייס" ו"סיינפלד".

בשנת 1998 לוהקה דייוויס כשרלוט יורק בסדרת הדרמה הקומית "סקס והעיר הגדולה", והייתה חלק מצוות השחקנים עד שהסדרה הסתיימה ב-2004. היא הייתה מועמדת לפרס אמי על תפקידה בעונה האחרונה.

דייוויס אירחה את התוכנית "200 Greatest Pop Culture Icons" של רשת הטלוויזיה VH1. ב-2005 כיכבה בפיילוט לסדרת הטלוויזיה "Soccer Moms" שבה היא וג'ינה טורס גילמו את דמותן של אימהות החיות בפרוורים ועובדות כחלטורה כבלשיות פרטיות. היא גם שיחקה את Miss Spider בסדרה "Miss Spider's Sunny Patch Kids" ובסדרת ההמשך "Miss Spider's Sunny Patch Friends".

בשנת 2020 החלה להנחות את תוכנית השידוכים "מי יעשה איתי ילד?" ברשת FOX.

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה" בה חוזרת דייוויס על דמותה של שארלוט יורק גולדנבלט.

סרטים
שיחקה בסרט חג המולד "Three Days" משנת 2001 של רשת ABC Family.

בשנת 2005 שיחקה בסרט "הרפתקאות שרקבוי ולבהגירל" (אנ').

בשנת 2006 שיחק בסרט "לאלף את אבא" ובסרט הקומדיה "להאיר את השכונה".

הופיעה בסרט הקולנוע "סקס והעיר הגדולה" (המבוסס על סדרת הטלוויזיה) בשנת 2008, אותו ביים מייקל פטריק קינג.

ב-2009 הייתה אחת הכוכבים בסרט "טיפול זוגי", קומדיה שסיפרה את סיפורם של ארבעה זוגות שלוקחים חלק בסדרת טיפולים באי נופש טרופי.

עיסוקים אחרים
ב-2008 הודיעה בלק, רשת בתי הכלבו הפרטית הגדולה ביותר במדינה, על שותפות עם דייוויס. ההסדר כלל קו בגדי נשים ואביזרים נלווים שהושק באותה שנה ב-125 חנויות שונות ובאתר האינטרנט, עם תוכניות עתידיות להתרחב לחנויות נוספות. במסיבת העיתונאים של בלק שבה הוכרז על השקת קו המוצרים הזכירה דייוויס את העובדה שגדלה בדרום קרוליינה כחלק מההשראה שלה לעבוד עם הרשת.

 חיים אישיים 
אימצה בת ב-2011 ובן ב-2018. המשפחה מתגוררת בלוס אנג'לס.

דייוויס הייתה אלכוהוליסטית ונגמלה מאלכוהול בגיל 22. סיפרה שהחלה לשתות אלכוהול בגיל צעיר: "אלכוהול שחרר אותי. הייתי מאוד ביישנית ולא ידעתי איך להיפתח. שתיתי מאותה סיבה שאהבתי לשחק. רציתי להרגיש דברים ולבטא את עצמי ולהיות חופשייה. אני לא מתנהגת כך באופן טבעי." על הגמילה אמרה: "אלכוהול חסר לי. את לא נגמלת ופתאום הצורך נעלם."

בשנת 2009 ביקרה באפריקה בשל אהבתה הרבה לפילים, שם מצאה גור פילים יתום, והביאה אותו למרכז שיקום לפילים ובכך הצילה אותו. בשל דאגתה לפילים, דייוויס קיבלה הכרה וזכתה בפרס וילר הניתן לאישי ציבור הדואגים לבעלי חיים.

בעבר הייתה דייוויס פעילה בארגון הצדקה אוקספם. אולם ב-2009 ויתר הארגון על שירותיה, עקב חוזה פרסום שחתמה דייוויס עם חברת הקוסמטיקה הישראלית "AHAVA". החברה הישראלית שממוקמת ביהודה ושומרון מוגדרת על ידי אוקספם כ"שטח במחלוקת".

פילמוגרפיה
שמאל|ממוזער|180px|קריסטין דייוויס ב-1999

קולנוע
+שנהסרטתפקידהערות1988Doom Asylumג'יין1995תשעה חודשיםשחקנית טניס1998מעושר בחלקו (אנ')ריגס2005הרפתקאות שרקבוי ולבהגירל (אנ')אמא של מקס2006לאלף את אבא (אנ')רבקה דאגלסלהאיר את השכונה (אנ')קלי פינץ'2008סקס והעיר הגדולהשרלוט יורק (אנ')2009טיפול זוגילוסי2010סקס והעיר הגדולה 2שרלוט יורק (אנ')2011ג'ק וג'ילדליילה2012מסע אל האי המסתוריאליזבת' אנדרסון2019חג בחיק הטבע (אנ')קייט קונרדגם מפיקה בפועל2021אשליות מסוכנות (אנ')מארי מריסון2024קאש אאוט (אנ')אמיליה דקר

טלוויזיה
+שנהסדרהתפקידהערות1990Another Worldפייג'2 פרקים1991ג'נרל הוספיטל (אנ')בטסי צ'ילסון23 פרקיםN.Y.P.D. Mountedבחורה צעירהסרט טלוויזיה של CBS1992Mann & Machineקטיפרק: "Billion Dollar Baby"1993המופע של לארי סנדרסבריפרק: "The Breakdown: Part II"1994ד"ר קווין, רופאה במערבקאריפרק: "Thanksgiving"1995ERלסליפרק: "Luck of the Draw"Alien Nation: Body and Soulקרינה טיווליסרט טלוויזיה של Fox1995–1996מלרוז פלייסברוק ארמסטרונג32 פרקים1996The Ultimate Lieקלייר מק'גארתסרט טלוויזיה של NBC1997The Single Guyלסליפרק: "Johnny Hollywood"A Deadly Visionבאבט ווטסוןסרט טלוויזיה של ABCסיינפלדג'נה2 פרקים1998–2004סקס והעיר הגדולהשרלוט יורק (אנ')תפקיד ראשי (6 עונות); 94 פרקים
מועמדת פרס אמי לבידור בפריים טיים לשחקנית משנה בסדרת קומדיה (אנ') (2004)
מועמדת פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה (2004)1999רכבת אטומית (אנ')מייגן סגארמיני-סדרה2000חבריםאריןפרק: "The One with Ross' Library Book"Take Me Home: The John Denver Storyאנני דנברסרט טלוויזיה של CBSBlacktopסילביהסרט טלוויזיה של HBO2001Three Daysבת' פארמרסרט טלוויזיה של ABC Family2004ויל וגרייסנדיןפרק:The Winning Seasonמנדיסרט טלוויזיה של TNT2004–2008סיפורי כתם שמשמיס ספיידרדיבוב; 44 פרקים2012Of Two Mindsבילי קלארקסרט טלוויזיה של Lifetime
גם מפיקה בפועל2014מורה רעה (אנ')ג'יני טיילור-קלאפתפקיד ראשי; 13 פרקים2016A Heavenly Christmasאווהסרט טלוויזיה של הולמרק2020מי יעשה איתי ילד? (אנ')מנחהשעשועון הכרויות ברשת Fox
8 פרקים2021–הווהפשוט ככהשרלוט יורק (אנ')תפקיד ראשי (2 עונות); 21 פרקים
גם מפיקה בפועל

 תיאטרון 
+שנהמחזהתפקידהערות2012The Best Manמייבל קנטוולתיאטרון ג'רלד שוינפלד (אנ') בברודוויי2014חיזור גורלי (אנ')בת' גלאגרתיאטרון היימרקט

קישורים חיצוניים



 הביוגרפיה של דייוויס בבארנס אנד נובל
 הארכיב של טורי העיתונות המקוריים של סקס והעיר הגדולה

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:סקס והעיר הגדולה
קטגוריה:בוגרות אוניברסיטת ראטגרס
קטגוריה:זוכי פרס פטל הזהב: שחקנים
קטגוריה:זוכי פרס לוסי
קטגוריה:אמריקאיות שנולדו ב-1965